CELEX: 52007PC0170
Language: mt
Date: 2007-03-29
Title: Proposta emendata għal direttiva tal-Parlament Ewropew u tal-Kunsill li temenda d-direttiva tal-Kunsill 89/552/KEE dwar il-koordinazzjoni ta’ ċerti dispożizzjonijiet stabbiliti bil-liġi, b’regolament jew b’azzjoni amministrattiva fi Stati Membri dwar it-twettiq ta’ attivitajiet ta’ xandir bit-televiżjoni("Servizzi tal-midja awdjoviżivi mingħajr fruntieri')

Avviż Legali Importanti

|

52007PC0170

	[pic] | KUMMISSJONI TAL-KOMUNITAJIET EWROPEJ |Brussel 29.3.2007KUMM(2007) 170 finali2005/0260 (COD)Proposta emendata għalDIRETTIVA TAL-PARLAMENT EWROPEW U TAL-KUNSILL LI TEMENDA D-DIRETTIVA TAL-KUNSILL 89/552/KEEdwar il-koordinazzjoni ta’ ċerti dispożizzjonijiet stabbiliti bil-liġi, b’regolament jew b’azzjoni amministrattiva fi Stati Membri dwar it-twettiq ta’ attivitajiet ta’ xandir bit-televiżjoni("Servizzi tal-midja awdjoviżivi mingħajr fruntieri')(preżentata mill-Kummissjoni)2005/0260 (COD)Proposta emendata għalDIRETTIVA TAL-PARLAMENT EWROPEW U TAL-KUNSILL LI TEMENDA D-DIRETTIVA TAL-KUNSILL 89/552/KEEdwar il-koordinazzjoni ta’ ċerti dispożizzjonijiet stabbiliti bil-liġi, b’regolament jew b’azzjoni amministrattiva fi Stati Membri dwar it-twettiq ta’ attivitajiet ta’ xandir bit-televiżjoni("Servizzi tal-midja awdjoviżivi mingħajr fruntieri')1. sfondTrażmissjoni tal-Proposta lill-Kunsill u lill-Parlament Ewropew COM (2005)646 - 2005/0260(COD) It-15 ta' Diċembru 2005Opinjoni tal-Kumitat Ekonomiku u Soċjali It-13 ta' Settembru 2006Opinjoni tal-Kumitat tar-Reġjuni Il-11 ta' Ottubru 2006Opinjoni tal-Parlament Ewropew – l-ewwel qari It-13 ta' Diċembru 20062. L-GħAN TAL-PROPOSTA TAL-KUMMISSJONIL-għan tal-proposta huwa li s-suq intern jitwessa' għas-servizzi awdjoviżivi lineari/pprovduti skond it-talba (armonizzazzjoni minima fir-rigward tal-ħarsien tal-minorenni, diskors ta' mibegħda, komunikazzjoni kummerċjali) fuq il-bażi tal-priċipju tal-pajjiż ta' l-istabbiliment, u li jiġu mmodernizzati r-regoli, l-aktar ir-regoli tar-riklamar, għas-servizzi lineari/ta' xandir.3. opinjoni tal-kummissjoni dwar l-emendi adottati mill-parlament3.1. Emendi aċċettati mill-KummissjoniIl-Kummissjoni tista' taċċetta għadd ta' Emendi li huma konsistenti mal-proposta tal-Kummissjoni kif ukoll konformi ma' l-Approċċ Ġenerali tal-Kunsill tat-13 ta' Novembru 2006. Għal dawn ir-raġunijiet, il-Kummissjoni tista' taċċetta sħaħ l-emendi adottati li ġejjin:6, 11, 12, 14, 16, 20, 25, 30, 32, 41, 42, 43, 49, 56, 62, 67, 78, 79, 81, 84, 85, 89-92, 99, 115, 117, 120-125, 133, 138, 144, 199[1], 213, 221, 222, 224, 226.3.2. Emendi aċċettati parzjalment jew fil-prinċipju mill-KummissjoniPremessi:Fir-rigward tal-Premessi, il-Kummissjoni tista' taċċetta l-Emendi li ġejjin soġġetti għall-kitba mill-ġdid. il-bidliet huma fil-biċċa l-kbira konsegwenzjali għall-bidliet fil-parti operattivi u maħsuba biex jissimplifikaw l-Emendi u jagħmluhom aktar konsistenti.Emenda 1 (Premessa 1)"(1) Id-Direttiva 89/552/KEE tikkoordina ċerti dispożizzjonijiet stabbiliti bil-liġi, b'regolament jew b'azzjoni amministrattiva fi Stati Membri dwar it-twettiq ta' attivitajiet tax-xandir. Madankollu, it-teknoloġiji l-ġodda fit-trażmissjoni tas-servizzi tal-midja awdjoviżivi jirrikjedu adattament tal-qafas regolatorju b′mod li jitqies l-impatt tal-bidla strutturali, tat-tixrid tat-teknoloġiji ta' l-informatika u tal-komunikazzjoni (ICT) u ta' l-iżviluppi teknoloġiċi fuq mudelli ta' negozju, speċjalment l-iffinanzjar ta' xandir kummerċjali, u biex jiġu żgurati l-aqwa kundizzjonijiet tal-kompetittività u taċ-ċertezza legali għat-teknoloġiji ta' l-informatika ta' l-Ewropa u l-industriji u s-servizzi tal-midja tagħha, kif ukoll ir-rispett għad-diversità kulturali u lingwistika."Emenda 3 (Premessa 3)."(3) Is-servizzi tal-midja awdjoviżivi huma prodotti kulturali daqs kemm huma prodotti ekonomiċi. L-importanza tagħhom li qed tikber għas-soċjetajiet, id-demokrazija – b’mod partikolari billi tkun żgurata l-libertà ta’ l-informazzjoni, id-diversità ta’ l-opinjoni u l-pluraliżmu fil-midja – l-edukazzjoni u l-kultura tiġġustifika l-applikazzjoni ta' regoli speċifiċi għal dawn is-servizzi.Emenda 4 (Premessa 3a)."Fir-riżoluzzjonijiet tiegħu ta’ l-1 ta’ Diċembru 2005, l-4 ta' April u s-27 ta' April 2006, il-Parlament Ewropew saħaq dwar id-dimensjoni internazzjonali tas-servizzi awdjoviżivi u l-fatt li l-attivitajiet, l-oġġetti u s-servizzi kulturali għandhom natura sew eknomika sew kulturali."Emenda 7 (Premessa 5):"(5) Il-prinċipji bażiċi tad-Direttiva 89/552/KEE, jiġifieri l-prinċipju ta’ l-istat li jittrażmetti u standards minimi komuni, urew kemm jiswew u għalhekk għandhom jinżammu. Iżda hemm inċertezza legali u kundizzjonijiet mhux ugwali għall-kumpaniji Ewropej li joffru servizzi awdjoviżivi tal-midja fir-rigward tar-qafas ġuridiku li jirregola servizzi skond it-talba . Huwa għalhekk neċessarju, kemm biex jiġu evitati d-distorzjonijiet tal-kompetizzjoni u biex titjieb iċ-ċertezza legali, sabiex jgħin biex is-suq intern ikun komplet u biex jiffaċilita l-evoluzzjoni ta' żona informatika waħdanija , li jiġi applikat livell bażiku ta' regoli kkoordinati għas-servizzi awdjoviżivi kollha tal-midja kemm lineari u kemm mhux .Emenda 8 (Premessa 6):(6) Il-Kummissjoni adottat Komunikazzjoni dwar il-futur ta' politika awdjoviżiva regolatorja Ewropea, li fiha tenfasizza li l-politika regolatorja fis-settur għandha tissalvagwardja ċerti interessi pubbliċi, bħalma huma d-diversità kulturali, id-dritt għall-informazzjoni, l-importanza tal-pluraliżmu fil-midja , il-protezzjoni tal-minorenni u tal-konsumatur, u l-azzjoni għat-tisħiħ tal-ħiliet medjatiċi ."Emenda 10 (Premessa 6b)[2] :(6a) Il-prinċipju tal-pajjiż ta' l-oriġini huwa kruċjali għall-evoluzzjoni ta' suq awdjoviżiv pan-Ewropew b'industrija b'saħħitha li tipproduċi kontenut Ewropew. Barra minn hekk, il-prinċipju jissalvagwardja d-drittijiet ta' l-ispettaturi li jagħżlu minn varjeta wiesgħa ta' programmi Ewropej, u b'hekk jikkontribwixxi għall-pluraliżmu fil-midja."Emenda 13 u Emenda 110[3] (Premessa 9):(9) Din id-Direttiva ttejjeb il-konformita mad-drittijiet fundamentali u tinkorpora l-prinċipji, id-drittijiet u l-libertajiet stipulati fil- Karta tad-Drittijiet Fundamentali ta' l-Unjoni Ewropea, b'mod partikolari l-Artikolu 11 tagħha. F’dan il-kuntest, l-Istati Membri għandhom iwaqqfu awtorità regolatorja indipendenti, jew aktar minn waħda, jekk għadhom m’għamlux hekk. Stati Membri jistgħu jiddeċiedu jekk ikunx xieraq li jkollhom awtorità regolatorja waħda għas-servizzi tal-midja awdjoviżivi kollha jew diversi awtoritajiet separati għal kull kategorija ta' servizz (lineari jew mhux lineari). Barra minn hekk, din id-Direttiva ma twaqqaf bl-ebda mod lill-Istati Membri milli japplikaw ir-regoli kostituzzjonali jew l-arranġamenti regolatorji tagħhom relatati mal-liberta ta' l-istampa u mal-liberta ta' espressjoni fil-midja.Emenda 17 (Premessa 12):(12) L-ebda dispożizzjoni ta' din id-Direttiva m'għandha tirrikjedi jew tinkoraġġixxi lill-Istati Membri li jimponu sistemi ġodda ta' liċenzjar, jew awtorizzazzjoni amministrattiva fuq kwalunkwe tip ta' midja awdjoviżiva."Emenda 18 (Premessa 13):"(13) Id-definizzjoni tas-servizzi awdjoviżivi tal-midja tkopri s-servizzi awdjoviżivi kollha tal-midja tal-massa, kemm jekk skedati kif ukoll skond it-talba, li huma midja tal-massa, li huma maħsuba biex jaslu għand, u li jista' jkollhom impatt ċar, fuq proporzjon sinifikanti tal-pubbliku ġenerali. Is-servizzi awdjoviżivi tal-midja huma magħmulin minn programmi. Eżempji ta' programmi jinkludu film ( feature-length ), avvenimenti sportivi, kummiedji ( situation comedy ), dokumentarji, programmi tat-tfal u drammi oriġinali. Il-kamp ta' applikazzjoni tagħha huwa limitat għas-servizzi kif definit mit-Trattat u għalhekk ikopri kull forma ta' attività ekonomika, inkluża dik ta' l-intrapriżi ta' servizz pubbliku, imma ma jkoprix attivitajiet li primarjament mhux ekonomiċi u li mhumiex f'kompetizzjoni max-xandir televiżiv, bħal ma huma websajts privati u servizzi li jikkonsitu mill-forniment jew id-distribuzzjoni ta' kontenut awdjoviżiv iġġenerat minn utenti privati għall-għanijiet tal-qsim u l-iskambju fi ħdan komunitajiet ta' interess. Id-definizzjoni teskludi wkoll is-servizzi kollha mhux intenzjonati għad-distribuzzjoni ta' kontenut awdjoviżiv, i.e. fejn kwalunkwe kontenut awdjoviżiv huwa sempliċiment inċidentali għas-servizz u mhux ir-raġuni prinċipali tiegħu."Emenda 23 (Premessa 16):"(16) Għall-iskopijiet ta' din id-Direttiva, it - terminu "awdjoviżiv" jirreferi għal immaġini li jiċċaqilqu, bil-ħoss jew mingħajru, u għalhekk jinkludi films mingħajr ħoss iżda ma jinkludix xandiriet bl-awdjo, servizzi ta' xandir bir-radju jew servizzi awtonomi bbażati fuq it-test miktub. Fil-kuntest tax-xandir televiżiv, in-nozzjoni tal-wiri simultanju tinvolvi wkoll wiri kważi simultanju minħabba varjazzjonijiet fid-differenza żgħira tal-ħin li sseħħ bejn it-trażmizzjoni u r-riċezzjoni tax-xandira minħabba raġunijiet tekniċi inerenti fil-proċess tat-trażmissjoni. "Emenda 27 (Premessa 17b).(17b) Il-kriterji stipulati fid-definizzjoni tas-servizzi tal-midja awdjoviżivi, kif stabbiliti fl-Artikolu 1(a) tad-Direttiva 89/552/KEE u deskritti fid-dettall fil-Premessi 13 sa 17 ta’ din id-Direttiva, iridu jkunu ssodisfati fl-istess ħin"Emenda 28 (Premessa 18):(18) Minbarra r-riklamar u t-telebejgħ, hija introdotta definizzjoni aktar wiesgħa ta' komunikazzjoni kummerċjali awdjoviżiva. Din tinkludi stampi li jiċċaqalqu, bil-ħoss u mingħajru, li huma trażmessi bħala parti minn servizz awdjoviżiv tal-midja u jiffurmaw parti minn jew jakkumpanjaw programmi u li huma mfassla biex jippromwovu, direttament jew indirettament, l-oġġetti, is-servizzi jew l-immaġni ta' entità fiżika jew legali li twettaq attività ekonomika u għalhekk ma tinkludix avviżi ta' servizz pubbliku u appelli ta' karità mxandra bla ħlas."Emenda 33 (Premessa 23):(23) L-Istati Membri jridu jkunu kapaċi japplikaw regoli aktar stretti fl-oqsma kkoordinati minn din id-Direttiva fuq il-fornituri tas-servizzi tal-midja fil-ġuriżdizzjoni tagħhom, filwaqt li jiżguraw li dawk ir-regoli huma konsitenti mal-Liġi Komunitarja . Sabiex ikun żgurat li dawn ir-regoli ma jiġux skansati, il-kodifikazzjoni tal-każistika tal-Qorti tal-Ġustizzja Ewropea, magħquda ma' proċedura aktar effiċjenti, hi soluzzjoni xierqa li tqis it-tħassib ta' l-Istati Membri mingħajr ma tikkomprometti l-applikazzjoni kif suppost tal-prinċipju tal-pajjiż ta' l-oriġini.Emenda 34 (Premessa 23a).(23a) Sabiex Stat Membru jġib provi fuq bażi ta' kull każ għalih li fornitur ta’ servizz tal-midja li jkun stabbilit fi Stat Membru ieħor ikun qed idur mar-regoli tiegħu, dak l-Istat Membru jista' jiċċita indikaturi bħall-oriġini tar-riklamar u/jew dħul minn abbonament, il-lingwa ewlenija tas-servizz jew l-eżistenza ta' programmi jew komunikazzjonijiet kummerċjali mmirati speċifikament lejn il-pubbliku fl-Istat Membru li jirċevihom. Barra minn hekk, fil-kuntest tal-proċedura ta' skansar, l-Istat Membru għandu jagħti prova ta' l-abbuż jew ta' l-imġiba frawdolenti tal-fornitur tas-servizz tal-midja stabbilit fl-Istat Membru l-ieħor."Emenda 35 (Premessa 24):(24) Skond din id-Direttiva, minkejja l-applikazzjoni tal-prinċipju tal-pajjiż ta' l-oriġini, Stati Membri xorta jistgħu jieħdu miżuri li jillimitaw il-libertà tal-moviment tas-servizzi awdjoviżivi tal-midja mhux lineari jew tax-xandir televiżiv , izda biss taħt ċerti kundizzjonijiet imniżżla fl-Artikolu 2a ta' din id-Direttiva u bil-proċedura stipulata f'din id-Direttiva. Però, il-Qorti tal-Ġustizzja Ewropea dejjem sostniet li kwalunkwe limitazzjoni tal-liberta għall-provvediment ta' servizzi, bħalma hija kwalunkwe deroga minn prinċipju fundamentali tat-Trattat, għandha tiġi interpretata b'mod restrittiv. Fir-rigward ta' servizzi awdjoviżivi mhux lineari, il-possibbiltà tat-teħid ta' miżuri skond l-Artikolu 2a tad-Direttiva 89/552/KEE tissotitwixxi l-miżuri possibbli li setgħu ttieħdu mill-Istat Membru kkonċerant kif stipulat fl-Artikolu 3(4) u/jew l-Artikolu 12(3) tad-Direttiva 2000/31/KE fi ħdan il-qasam ikkordinat mill-Artikoli 3d u 3e tad-Direttiva 89/552/KEE."Emenda 36 (Premessa 25):"(25) Fil-Komunikazzjoni tagħha lill-Kunsill u lill-Parlament Ewropew dwar Regolamentazzjoni Aħjar għat-Tkabbir u għall-Impjieg fl-Unjoni Ewropea, il-Kummissjoni enfasizzat li għandu jiġi kkunsidrat analiżi bir-reqqa dwar l-approċċ regolatorju xieraq, b'mod partikulari jekk leġiżlazzjoni hijiex preferibbli għas-settur u għall-problema relevanti, jew inkella alternattivi bħalma huma l-koregolamentazzjoni jew l-awtoregolamentazzjoni. Barra minn hekk , l-esperjenza wriet li l-istrumenti ta' koregolazzjoni u awtoregolazzjoni implimentati b'konformita ma' tradizzjonijiet legali differenti ta' Stati Membri it-tnejn jistgħu jkollhom rwol importanti sabiex jipprovdu protezzjoni tal-konsumatur ta' livell għoli. Miżuri mmirati għall-ilħiq ta' miri ta' interess pubbliku fis-settur emerġenti tas-servizzi tal-midja awdjoviżivi jkunu aktar effettivi jekk dawn jittieħdu bl-appoġġ attiv tal-fornituri tas-servizzi nfushom. B'hekk l-awtoregolazzjoni tikkostitwixxi tip ta' inzjattiva volontarja, li tippermetti lill-operaturi ekonomiċi, is-sħab soċjali, l-organizzazzjonijiet mhux governattivi jew l-assoċjazzjonijiet biex jadottaw linji ta' gwida komuni fosthom u għalihom. L-Istati Membri għandhom, skond it-tradizzjonijiet ġuridiċi differenti tagħhom, jagħrfu r-rwol li l-awtoregolazzjoni effettiva jista' jkollha bħala kumplementari għal-leġiżlazzjoni u għall-mekkaniżmi ġudizzjarji u/jew amministrattivi stabbiliti u l-kontribut siewi tagħha għall-ilħiq ta' l-għanijiet ta' din id-Direttiva. Madankollu, filwaqt li l-awtoregolazzjoni tista' tkun metodu kumplementari għall-implimentazzjoni ta' ċerti dispożizzjoniiet ta' din id-Direttiva, ma tistax tikkostitwixxi sostitut għall-obbligu tal-leġiżlatur nazzjonali. Fil-forma minima tagħha, il-koregolazzjoni hija "ħolqa ġuridika" bejn l-awtoregolazzjoni u l-leġiżaltur nazzjonali skond it-tradizzjonijiet ġuridiċi ta' l-Istati Membri."Emenda 39 (Premessa 26a)."(26a) Il-litteriżmu medjatiku jirreferi għall-ħiliet, l-għarfien u l-fehim li jippermettu l-konsumaturi jużaw il-midja effettivament u b'mod sikur. Nies li huma medjatikament letterati jkunu jistgħu jagħmlu għażliet infurmati, jifhmu n-natura tal-kontenut u s-servizzi u jieħdu vantaġġ mill-firxa sħiħa ta' opportunitajiet offruti mit-teknoloġiji ġodda tal-komunikazzjoni. Se jkunu jistgħu jħarsu lilhom infushom u lill-familji tagħhom aħjar minn materjal ta' ħsara jew offensiv. B'hekk l-iżvilupp tal-litteriżmu medjatiku fis-setturi kollha tas-soċjetà għandu jiġi prmoss u mmonitorjat."Emenda 218 (Premessa 27):(27) Għaldaqstant, sabiex titħares il-libertà fundamentali li wieħed jirċievi informazzjoni u biex ikun żgurat li l-interessi tat-telespettaturi fl-Unjoni Ewropea jitħarsu b'mod sħiħ u sewwa, dawk li jkollhom drittijiet esklużivi fejn huma kkonċernati avvenimenti ta' interess pubbliku għandhom jagħtu lil xandara oħra u intermedjarji (meta dawn ikunu qed iwettqu xogħol f'isem xandara) id-dritt li jużaw waqtiet qosra għal skopijiet ta' programmar ta' aħbarijiet ġenerali skond kundizzjonijiet ġusti, raġonevoli u mhux diskriminatorji, filwaqt li jitqiesu d-drittijiet esklussivi. Dawn il-kundizzjonijiet għandhom jiġu kkomunikati f'ħin xieraq qabel isseħħ l-avveniment ta' interess pubbliku sabiex partijiet oħrajn jingħataw ħin biżżejjed biex jeżerċitaw dan id-dritt. Ix-xandara jistgħu jagħżlu liberament siltiet qosra mis-sinjal tax-xandar li jkun qed jittrażmetti, ħlief jekk dan ikun impossibbli għal raġuniet ta' prattiċità, b'talanqas l-identifikazzjoni tas-sors tagħhom. Siltiet qosra bħal dawn m'għandhomx jaqbżu d-90 sekonda u jistgħu jixxandru qabel ma jispiċċa l-avveniment, jew għal avvenimenti sportivi qabel it-tmiem ta' logħob ta' ġurnata waħda – liema wieħed ikun l-aktar bikri.Dawn id-dispożizzjonijiet għandhom japplikaw bla ħsara għall-obbligu tax-xandara individwali li josservaw il-leġiżlazzjoni Komunitarja rilevanti u l-konvenzjonijiet internazzjonali dwar id-dritt ta' l-awtur.Tipikament, l-Istati Membri għandhom jiffaċilitaw l-aċċess għall-avvenimenti billi jagħru l-aċċess għaxx-sinjal tax-xandar. Madankollu, jistgħu jagħżlu mezzi ekwivalenti oħra. Mezzi bħal dawn jinkludi, fost l-oħrajn, l-għoti ta' l-aċċess għal fejn qed iseħħ dan l-avvenimentId-dritt għall-aċċess transkonfinali għall-aħbarijiet għandu japplika biss fejn ikun meħtieġ; għalhekk, jekk xandar ieħor fl-istess Stat Membru jkun akkwista drittijiet eslussivi għall-avveniment imsemmi, l-aċċess għandu jintalab mingħand dak ix-xandar;Emenda 46 (Premessa 32):(32) Miżuri li jittieħdu biex jitħarsu l-minorenni u d-dinjità tal-bniedem għandhom ikunu bbilanċjati b'mod kawt mad-dritt fundamentali tal-libertà ta' l-espressjoni kif stipulat fil-Karta dwar id-Drittijiet Fundamentali ta' l-Unjoni Ewropea. L-għan ta' dawn il-miżuri, bħall-kodiċijiet PIN (numri ta' identifikazzjoni personali) jew it-tikkettar għandhom madankollu jiżguraw livell xieraq ta' ħarsien tal-minorenni u d-dinjità tal-bniedem, l-aktar fir-rigward tas-servizzi mhux lineari, bis-saħħa ta' obbligu biex tinġibed l-attenzjoni b'mod ċar lejn in-natura speċifika ta' ċerti programmi qabel ma jixxandru u skond sew l-Artikol 1 sew l-Artikolu 24 tal-Karta dwar id-Drittijiet Fundamentali ta' l-Unjoni Ewropea."Emenda 104[Artikolu 3d(1d)] bħala Premssa ġdida 32 a:"(32a) I l-fornituri ta' servizzi tal-midja awdjoviżivi taħt il-ġurisdizzjoni ta' wieħed mill-Istati Membri jkunu f'kull każ soġġetti għad-dispożizzjonijiet tal-liġi kriminali li tipprojbixxi t-tixrid tal-pornografija tat-tfal.Emenda 214 (Premessa 35):(35) Servizzi awdjoviżivi mhux lineari tal-midja għandhom il-potenzjal li parzjalment jieħdu post is-servizzi lineari. Għalhekk, għandhom jippromwovu, fejn huwa prattiku, il-produzzjoni u d-distribuzzjoni ta' xogħlijiet Ewropej u b'hekk jikkontribwixxu b'mod attiv għall-promozzjoni tad-diversità kulturali. Appoġġ simili għax-xogħlijiet Ewropej jista', pereżempju, jieħu l-forma ta' sehem minimu ta' xogħlijiet Ewropej proporzjonat għar-rendiment ekonomiku, sehem minimu ta' xogħlijiet Ewropej f'katalgi ta' vidjows li jintwerew fuq talba, jew il-preżentazzjoni attraenti ta' xogħlijiet Ewropej fi gwidi elettorniċi tal-programmi. Ikun importanti li l-applikazzjoni tad-dispożizzjonijiet relatati mal-promozzjoni tax-xogħlijiet Ewropej minn servizzi awdjoviżivi tal-midja jkunu regolarment eżaminati mill-ġdid. Fi ħdan il-qafas tar-rapporti stipulati fl-Artikolu 3f paragrafu 3, l-Istati Membri għandhom speċjalment iqisu wkoll il-kontribut finanzjarju minn servizzi bħal dawn għall-produzzjoni u l-akkwist tad-drittijiet ta' xogħlijiet Ewropej; is-sehem ta' xogħlijiet Ewropej fil-katalgu tas-servizzi awdjoviżivi tal-midja kif ukoll fil-konsum effettiv minn utenti ta' xogħlijiet Ewropej proposti minn servizzi bħal dawn.Emenda 57 (Premessa 41):(41) Apparti l-prattiki li huma koperti bid-Direttiva attwali, id-Direttiva 2005/29/KE tapplika għal prattiki kummerċjali mhux ġusti, bħalma huma l-prattiki qarrieqa jew aggressivi li jseħħu fis-servizzi tal-midja awdjoviżivi. Barra minn hekk, peress li d-Direttiva 2003/33/KE, li tipprojbixxi r-reklamar u l-isponsorizzar tas-sigaretti u ta' prodotti tat-tabakk fil-midja stampata, fis-servizzi tas-soċjetà ta' l-informazzjoni u fuq ix-xandir bir-radju, hija bla ħsara għad-Direttiva tal-Kunsill 89/552/KEE tat-3 ta' Ottubru 1989 fir-rigward tal-koordinazzjoni ta' ċerti dispożizzjonijiet stabbiliti bil-liġi, b'regolament jew b'azzjoni amministrattiva ta' l-Istati Membri li tikkonċerna t-twettiq ta' attivitajiet ta' xandir televiżiv, minħabba l-karatteristiċi speċjali tas-servizzi tal-midja awdjoviżivi, ir-relazzjoni bejn id-Direttiva 2003/33/KE u d-Direttiva 89/552/KEE għandha tibqa' l-istess wara d-dħul fis-seħħ tad-Direttiva attwali. L-Artikolu 88(1) tad-Direttiva 2001/83/KE li tipprojbixxi r-reklamar ta' ċerti prodotti tal-mediċina lill-pubbliku ġenerali japplika, kif previst fil-paragrafu 5 ta' l-istess Artikolu, bla ħsara għall-Artikolu 14 tad-Direttiva 89/552.KEE; ir-relazzjoni bejn id-Direttiva 2001/83/KE u d-Direttiva 89/552/KEE għandha tibqa' l-istess wara d-dħul fis-seħħ tad-Direttiva attwali. Barra minn hekk, din id-Direttiva hija bla ħsara għar-Regolament tal-Parlament Ewropew u tal-Kunsill .../... dwar stqarrijiet dwar vantaġġ nutrittiv u għas-saħħa magħmula dwar l-ikel.Emenda 58 (Premessa 42):(42) Minħabba l-użu akbar ta' teknoloġiji bħal video recorders personali u l-għażla akbar ta' l-istazzjonijiet, ma għadhiex ġustifikata regolamentazzjoni ddettaljata dwar l-inklużjoni ta' biċċiet qosra ta' pubbliċità għall-ħarsien tat-telespettaturi. Din id-Direttiva tagħti l-flessibbiltà lix-xandara fir-rigward ta' l-inkulżjoni tagħha fejn din ma xxekkilx bla ħtieġa l-intregrità tal-programmi."Emenda 219 (Premessa 46):"(46) It-tqegħid tal-prodott huwa realtà fix-xogħlijiet ċinematografiċi u fix-xogħlijiet awdjoviżivi magħmulin għat-televiżjoni, iżda l-Istati Membri jirregolaw din il-prattika b'modi differenti. Sabiex ikunu żgurati kundizzjonijiet fuq l-istess livell, u b'hekk tissaħħaħ il-kompetittività ta' l-industrija tal-midja Ewropea, jeħtieġ li jiġu adottati regoli dwar it-tqegħid tal-prodott ( product placement ). Huwa utli li tinżamm lista pożittiva li tawtorizza t-tqegħid tal-prodotti fit-tipi ta' kontenut li l-funzjoni primarja tagħhom ma tkunx li tinfluwenza l-opinjoni, u f'każi meta l-ebda kumpens, jew ftit li xejn, ma jingħata lura bħala ħlas. Id-definizzjoni ta' tqegħid ta' prodott introdotta hawn tkopri kull forma ta' komunikazzjoni kummerċjali awdjoviżiva li tikkonsisti fl-inklużjoni jew ir-referenza għal prodott, servizz jew it-trejdmark tiegħu sabiex jidher fi programm, normalment bi ħlas jew kunsiderazzjoni simili. Huwa suġġett għall-istess regoli kwalitattivi u restrizzjonijiet li japplikaw għar-riklamar. Barra minn dan, għandu jissodisfa r-rekwiżiti li ġejjin. Ir-responsabilità u l-indipendenza editorjali tal-fornitur tas-servizz tal-midja ma jistgħux jitpoġġew f'periklu. B'mod partikulari, il-mod kif il-prodott jiġi inkluż fil-programm m'għandux jagħti l-impressjoni li l-prodott ikun appoġġjat mill-programm jew mill-preżentaturi tiegħu . Barra minn hekk, il-prodott m'għandux jingħata 'prominenza żejda'. Din tfisser prominenza li ma tkunx iġġustifikata bil-ħtiġijiet editorjali tal-programm, jew bil-bżonn tar-rappreżentazzjoni eżatta tar-realtà. Il-kriterju deċiżiv li jiddistingwi l-isponsorizzar u t-tqegħid tal-prodottr-reklamar moħbi huwa l-fatt li fit-tqegħid tal-prodott ir-referenza għall-prodott tiddaħħal bħala parti mill-azzjoni ta' programm. Min-naħa l-oħra, referenzi għall-isponsor jistgħu jintwerew waqt il-programm iżda mhumiex parti mill-intreċċ."Emenda 63 (Premessa 47):"(47) Ir-regolaturi għandhom ikunu indipendenti mill-gvernijiet nazzjonali kif ukoll mill-fornituri tas-servizz awdjoviżiv tal-midja sabiex ikunu kapaċi jwettqu xogħolhom b'mod imparzjali u trasparenti u biex jikkontribwixxu għall-pluraliżmu. Kooperazzjoni mill-qrib bejn l-awtoritajiet regolatorji nazzjonali u l-Kummissjoni hija neċessarja biex tiġi żgurata l-applikazzjoni korretta ta' din id-Direttiva. Bl-istess mod, kooperazzjoni bejn Stati Membri u bejn awtoritajiet regolatorji ta' l-Istati Membri hija partikularment importanti fir-rigward ta' l-impatt li x-xandara stabbiliti fi Stat Membru wieħed jista' jkollhom fi Stat Membru ieħor. Meta proċeduri ta' liċenzjar ikunu pprovduti fil-liġi nazzjonali u jekk aktar minn Stat Membru wieħed ikun ikkonċernat, huwa mixtieq li l-kuntatti bejn l-awtoritajiet rispettivi jseħħu qabel ma jingħataw il-liċenzji. Din il-kooperazzjoni għandha tkopri l-oqsma kollha koordinati mid-Direttiva 89/552/KE u b'mod partikolari l-Artikoli 2, 2a u 3 tagħha."Emenda 64 (Premessa 47a)."(47a) Id-diversità kulturali, il-libertà ta' l-espressjoni u l-pluraliżmu ta-midja fil-mezzi ta' komunikazzjoni huma wħud mill-aspetti importanti tas-settur awdjoviżiv Ewropew u għalhekk huma prerekwiżiti indispensabbli għad-demokrazija u d-diversità."Emenda 65 (Premessa 47b):"(47b) Id-dritt ta' persuni b'diżabbiltà u anzjani li jieħdu sehem u jintegraw fil-ħajja soċjali u kulturali tal-komunità b'konformità ma' l-Artikoli 25 u 26 tal-Karta tad-Drittijiet Fundamentali ta' l-Unjoni Ewropea huwa inseparabbli mill-provvediment ta' servizzi tal-midja awdjoviżivi. L-aċċessibilità tas-servizzi tal-midja awdjoviżivi tinkludi l-lingwa tas-sinjali, is-sottotitolar, id-deskrizzjoni bl-awdjo, is-sottotitolar bl-awdjo, u l-menus fuq l-iskrin li jinftiehmu faċilment, iżda mhix limitata biss għalihom.Il-Parti OperattivaFir-rigward tad- definizzjonijiet fl-Artikolu 1 il-Kummissjoni tista' taċċetta:l-Emenda 66 , bil-kundizzjoni li d-diċitura tinbidel kif ġej: (a) 'servizz awdjoviżiv tal-midja' ifisser servizz ipprovdut kif definit mill-Artikoli 49 u 50 tat-Trattat li huwa taħt ir-responsabilità editorjali ta' fornitur ta' servizz tal-midja u li l-iskop prinċipali tiegħu huwa l-forniment ta' programmi biex joffru informazzjoni, divertiment jew edukazzjoni lill-pubbliku ġenerali permezz ta' netwerks ta’ komunikazzjoni elettroniċi fis-sens ta' l-Artikolu 2(a) tad-Direttiva tal-Parlament Ewropew u tal-Kunsill 2002/21/KE.Dawn is-servizzi tal-midja awdjoviżivi huma jew xandiriet televiżivi kif iddefiniti fil-paragrafu (c) ta' dan l-Artikolu jew inkella servizzi li jingħataw fuq talba kif iddefiniti fil-paragrafu (e) ta' dan l-Artikolu u/jew komunikazzjoni awdjoviżiva kummerċjali;" L-aħħar sentenza ta' l-Emenda titħassar billi l-kriterju ta' "l-għan ewlieni" diġà jesklusi verżjonijiet elettroniċi tal-gazzetti u r-rivisti mill-ambitu tad-Direttiva kif iddikjarat b'mod ċar fil-Premessa 15.L-Emenda 68 , bil-kundizzjoni li d-diċitura tinbidel kif ġej: (c) 'xandir televiżiva' jew 'xandira televiżiva' (i.e. servizz tal-midja awdjoviżiv lineari) tfisser servizz tal-midja awdjoviżiv mogħti minn fejn fornitur ta' servizz tal-midja għall-wiri simultanju ta' programmi, skond skeda ta' programmar;"L-Emenda 205 , bil-kundizzjoni li d-diċitura tinbidel kif ġej: (e) 'servizz skond it-talba' (i.e. servizz awdjoviżiv mhux lineari tal-midja) tfisser servizz awdjoviżiv tal-midja pprovdut minn fornitur tas-servizz tal-midja bil-għan li l-utent jara l-programmi fil-mument magħżul minnu u fuq talba individwali tiegħu/tagħha fuq il-bażi ta' katalgu ta' programmi magħżula mill-fornitur tas-servizz tal-midja;"L-Emenda 70 , bil-kundizzjoni li d-diċitura tinbidel kif ġej: "(f) komunikazzjoni awdjoviżiva kummerċjali' tfisser stampi bil-ħoss jew bla ħoss bil-għan li jippromwovu, direttament jew indirettament, l-oġġetti, is-servizzi jew l-immaġini ta' entità fiżika jew legali li tkun qiegħda tagħmel attività ekonomika; Stampi bħal dawn jakkumpanjaw jew huma inklużi fi programm jew għal ħlas jew kumpens simili jew għal għanijiet ta' awtopromozzjoni. Forom ta' komunikazzjoni kummerċjali awdjoviżiva jinkludu, fost l-oħrajn, reklamar televiżiv, sponsorizzar, telebejgħ, u tqegħid tal-prodott.L-Emenda 71 , bil-kundizzjoni li d-diċitura tinbidel kif ġej: "(h) 'komunikazzjoni kummerċjali awdjoviżiva bil-moħbi' tfisser ir-rappreżentazzjoni, bi kliem jew stampi, ta' oġġetti, servizzi, l-isem, it-trejdmark jew l-attivitajiet ta' produttur ta' oġġetti jew fornitur ta' servizzi fi programmi fejn din it-tip ta' rappreżentazzjoni hija intenzjonata mill- fornitur tas-servizzi tal-midja biex isservi ta' riklamar u tista' tiżvija l-pubbliku dwar in-natura tiegħu. Din it-tip ta' rappreżentazzjoni hija meqjusa bħala intenzjonata , b'mod partikolari jekk issir għall-ħlas jew għal kumpens simili;"L-Emenda 73 , bil-kundizzjoni li d-diċitura tinbidel kif ġej: "(i) 'sponsorizzazzjoni' tfisser kull kontribuzzjoni magħmula minn intrapriża pubblika jew privata li ma tipprovdix servizzi tal-midja awdjoviżivi jew li ma tipproduċix xogħlijiet awdjoviżivi, għall-iffinanzjar ta' servizzi jew programmi tal-midja awdjoviżivi, bl-iskop li jiġi promoss l-isem tagħha, it-trejdmark tagħha, l-immaġni tagħha, l-attivitajiet tagħha jew il-prodotti tagħha;"L-Emenda 77 , bil-kundizzjoni li d-diċitura tinbidel kif ġej: "(aa) 'programm' ifisser sensiela ta' stampi jiċċaqilqu, bil-ħoss jew mingħajru, li tikkostitwixxi komponent individwali ta' skeda jew katalogu stabbilit jew ikkumpilat minn fornitur tas-servizz tal-midja, u li forma u l-kontenut tagħha tista' titqabbel mal-forma u l-kontenut tax-xandir televiżiv;"L-Emenda 137 tipproponi l-inklużjoni fl-Artikolu 6 tad-Direttiva ta' definizzjoni li diġà tissemma fil-Premessa 36 tad-Direttiva 97/36. Il-Kummissjoni tista' taċċetta fil-prinċipju din id-definizzjoni fl-Artikolu 1, bil-kundizzjoni li d-diċitura tinbidel kif ġej: "(2) Waqt id-definizzjoni tat-terminu 'produttur indipendenti', l-Istati Membri għandhom iqisu b'mod partikolari d-drittijiet tal-pussess u tal-proprjetà tad-ditta li tipproduċi u l-għadd ta' programmi fornuti lill-istess xandar."Il-bidliet għad-definizzjonijiet isiru sabiex l-Emendi jinġiebu konformi ma' l-Aproċċ Ġenerali tal-Kunsill.Fir-rigward tal- proċedura skond l-Artikolu 2a tad-Direttiva, il-Kummissjoni tista' taċċetta fil-prinċipju l-Emenda 82 bil-kundizzjoni li d-diċitura tinbidel kif ġej:"2. Fir-rigward tax-xandir televiżiv, l-Istati Membri jistgħu, proviżorjament, jidderogaw mill-paragrafu 1 jekk ikunu ssodisfati l-kundizzjonijiet li ġejjin:(a) xandira televiżiva li tkun ġejja minn Stat Membru u tikser b'mod manifest, serju u gravi l-Artikolu 221(1) jew (2) u/jew l-Artikolu 3e;(b) matul it-12-il xahar preċedenti, ix-xandar ikun kiser id-disposizzjoni(jiet) li ssir riferenza għaliha/om (a) mill-inqas f'żewġ okkażjonijiet preċedenti;(c) l-Istat Membru konċernat innotifika bil-miktub lix-xandar, lill-Istat Membru fejn huwa stabbilit u lill-Kummissjoni dwar il-ksur allegat u dwar il-miżuri li biħsiebu jieħu kieku kellu jerġa' jseħħ kwalunkwe ksur ta' dan it-tip;(d) il-konsultazzjonijiet ma' l-Istat Membru fejn huwa stabbilit ix-xandar u mal-Kummissjoni ma jkunux ipproduċew ftehim amikevoli fi żmien 15-il ġurnata minn meta tkun saret in-notifika stipulata fl-ittra (c), u l-ksur allegat jippersisti.Il-Kummissjoni, fi żmien xahrejn min-notifika tal-miżuri meħuda mill-Istat Membru, għandha tieħu deċiżjoni dwar jekk il-miżuri humiex kompatibbli mal-liġi Komunitarja. Jekk tiddeċiedi li mhumiex, l-Istat Membru jkun obbligat iwaqqaf il-miżuri kkonċernati bħala kwistjoni ta' urġenza."Fir-rigward tal- proċedura skond l-Artikolu 3(1) , il-Kummissjoni tista' taċċetta fil-prinċipju l-Emenda 220 bil-kundizzjoni li d-diċitura tinbidel kif ġej:"(1) L-Istati Membri għandhom jibqgħu fil-libertà li jirrikjedu li l-fornituri tas-servizzi tal-midja taħt il-ġurisdizzjoni tagħhom jikkonformaw ma' regoli aktar dettaljati u stretti fl-oqsma koperti minn din id-Direttiva, sakemm dawn ir-regoli ma jmorrux kontra l-prinċipji tad-Dritt Komunitarju"Fir-rigward tar- rappurtaġġ qasir [Art 3b] , il-Kummissjoni tista' taċċetta fil-prinċipjuL-Emenda 223 , bil-kundizzjoni li d-diċitura tinbidel kif ġej:"(1) L-Istati Membri għandhom jiżguraw li għall-finijiet ta' rapporti qosra ta' l-aħbarijiet, kwalunkwe xandar stabbilit fil-Komunità jkollu aċċess fuq bażi ġusta, raġonevoli u mhux diskriminatorja għal avvenimenti ta' interess pubbliku kbir li jixxandru fuq bażi esklussiva minn xandar taħt il-ġurisdizzjoni tagħhom."L-Emenda 97 , bil-kundizzjoni li d-diċitura tinbidel kif ġej: '(3) Bla ħsara għall-paragrafi l-oħra ta' dan l-Artikolu, l-Istati Membri għandhom jiżguraw li, fi qbil mas-sistemi u l-prattiki ġuridiċi tagħhom, il-modalitajiet u l-kundizzjonijiet li jmexxu l-użu ta' dawn is-siltiet qosra jkunu raġonevolemnt definiti, b'mod partikolari kwalunkwe arranġament għall-kumpens."L-Emenda 98 , bil-kundizzjoni li d-diċitura tinbidel kif ġej:"(4) Bħala alternattiva għall-paragrafu 2, Stat Membru jista' jistabbilixxi sistema ekwivalenti li tikseb suċċess mod ieħor fuq bażi ġusta, raġonevoli u mhux diskriminatorja."Fir-rigward tad- dispożizzjonijiet dwar il-livell bażiku, il-Kummissjoni tista' taċċetta:Sabiex l-Emenda titqarreb aktar lejn l-Approċċ Ġenerali tal-Kunsill (Artikolu 3b), il-Kummissjoni tista' taċċetta fil-prinċipju l-Emenda 107 bil-kundizzjoni li d-diċitura tinbidel kif ġej:"Artikolu 3eL-Istati Membri għandhom jiżguraw b’mezzi xierqa li s-servizzi tal-midja awdjoviżiva mwasslin minn min jipprovdihom fil-ġurisdizzjoni tagħhom ma jkun fihom l-ebda tixwix għall-mibegħda fuq sess, razza, reliġjon, jew nazzjonalità."Fir-rigward tal-promozzjoni tal- produzzjoni Ewropea il-Kummissjoni tista' taċċetta fil-prinċipjuL-Emenda 108 , bil-kundizzjoni li d-diċitura tinbidel kif ġej:"Artikolu 3f"(1)L-Istati Membri għandhom jiżguraw li l-fornituri tas-servizzi tal-midja li jaqgħu taħt il-ġurisdizzjoni tagħhom, jippromwovu, fejn huwa prattikabbli u b'mezzi xierqa, produzzjoni ta' u aċċess għal xogħlijiet Ewropej. Din il-promozzjoni jista' jkollha x'taqsam, fost l-oħrajn, mal-kontribuzzjoni finanzjarja magħmula minn servizzi bħal dawn għall-produzzjoni u l-akkwist tad-drittijiet ta' xogħlijiet Ewropej jew għas-sehem u/jew il-prominenza tax-xogħlijiet Ewropej fil-katalgu tal-programmi propost mis-servizz."L-Emenda 109 , bil-kundizzjoni li d-diċitura tinbidel kif ġej:("4) Il-Kummissjoni għandha, fuq il-bażi ta' l-informazzjoni pprovduta mill-Istati Membri u ta' studju indipendenti, tirrapporta lill-Parlament Ewropew u lill-Kunsill kull tliet snin dwar l-applikazzjoni tal-paragrafu 1, filwaqt li tqis l-iżviluppi tekonologiċi, tas-suq u l-objettiv tad-diversità kulturali."Fir-rigward tal- Komunikazzjoni Kummerċjali, il-Kummissjoni tista' taċċetta:L-Emendi 114 u 225 fir-rigward ta' l- Artikolu 3g , bil-kundizzjoni li d-diċitura tinbidel kif ġej:"(1) L-Istati Membri għandhom jiżguraw li l-komunikazzjonijiet kummerċjali awdjoviżivi pprovduti minn fornituri taħt il-ġurisdizzjoni tagħhom jikkonformaw mar-rekwiżiti li ġejjin:(a) il-komunikazzjonijiet kummerċjali awdjoviżivi għandhom ikunu rikonoxxibbli mill-ewwel u distingwibbli mill-kontenut editorjali. Komunikazzjoni kummerċjali awdjoviżiva bil-moħbi għandha tiġi pprojbita;(b) komunikazzjonijiet kummerċjali awdjoviżivi m'għandhomx jużaw tekniki subliminali;(c) komunikazzjonijiet kummerċjali awdjoviżivi m'għandhomx:(i) jippreġudikaw r-rispett għad-dinjità umana:(ii) jinkludu xi diskriminazzjoni fuq bażi ta' razza, sess jew ċittadinanza;(iii) ikunu offensivi għat-twemmin reliġjuż jew politiku;(iv) iħeġġu mġiba li tkun ta' preġudizzju għas-saħħa jew għas-sigurtà;(v) jinkoraġġixxu mġiba li tkun ta' preġudizzju għall-ħarsien ta' l-ambjent.(d) il-forom kollha ta' komunikazzjonijiet kummerċjali awdjoviżivi għas-sigarretti u prodotti oħra tat-tabakk għandhom jiġu pprojbiti;(e) il-komunikazzjonijiet kummerċjali awdjoviżivi għax-xorb alkoħoliku ma għandhomx ikunu speċifikament immirati lejn il-minorenni u ma jistgħux jinkoraġġixxu l-konsum bla moderazzjoni ta' xorb bħal dan;(f) komunikazzjonijiet kummerċjali awdjoviżivi għal prodotti mediċinali u trattament mediku disponibbli biss bir-riċetta fl-Istat Membru li fil-ġurisdizzjoni tiegħu jinsab min jipprovdi s-servizzi awdjoviżivi għandhom ikunu pprojbiti.(g) il-komunikazzjonijiet kummerċjali awdjoviżivi ma għandhomx jikkawżaw ħsara morali jew fiżika lill-minorenni. Għalhekk ma għandhomx iġiegħlu, b'mod dirett lill-minorenni jixtru jew jikru prodott jew servizz billi jisfruttaw in-nuqqas ta' esperjenza jew il-kredulità tagħhom, jinkoraġġuhom b'mod dirett biex jipperswadu lill-ġenituri tagħhom jew lil ħaddieħor biex jixtru l-prodotti jew is-servizzi rreklamati, jisfruttaw il-fiduċja speċjali li l-minorenni jpoġġu fil-ġenituri, fl-għalliema jew f'persuni oħrajn, jew juru minorenni mingħajr ġustifikazzjoni f'sitwazzjonijiet perikolużi;(2) L-Istati Membri u l-Kummissjoni għandhom jinkuraġġixxu lill-fornituri ta' servizzi tal-midja awdjoviżiva biex jiżviluppaw kodiċi ta' mġiba rigward programmi għat-tfal li jkun fihom jew li jiġu interrotti minn reklamar, sponsorizzar jew kwalunkwe kummerċjalizzazzjoni ta' ikel u xorb ħżiena għas-saħħa u mhux xierqa bħal dawk b'kontenut għoli ta' xaħam, zokkor u melħ u ta' xorb alkoħoliku."Fir-rigward tar- tqegħid tal-prodott (Artikolu 3i), il-Kummissjoni tista' taċċetta:L-Emenda 227 , bil-kundizzjoni li d-diċitura tinbidel kif ġej:"(1) Għandu jkun ipprojbit it-tqegħid ta' prodott.(2) Bħala deroga mill-paragrafu 1, sakemm l-Istati Membri ma jiddeċidux mod ieħor, jistgħu jagħżlu li jippermettu t-tqegħid ta' prodott:-  - f'xogħlijiet ċinematografiċi, films u sensieliet magħmula minn servizzi tal-midja awdjoviżiva, varjetà u programmi sportivi; jew-  f'każijiet fejn ma jsir l-ebda ħlas iżda ċerti prodotti jew servizzi jiġu pprovduti b'xejn.Id-deroga fl-ewwel inċiż m'għandhiex tapplika għall-programmi għat-tfal.(3) Il-programmi li fihom it-tqegħid ta' prodott għandhom jissodisfaw talanqas ir-rekwiżiti kollha li ġejjin:(a) il-kontenut tagħhom u, fil-każ tax-xandir televiżiv, l-iskedar tagħhom , ma jistgħux, taħt l-ebda ċirkustanza, jiġu influwenzati b'tali mod li jaffettwa r-responsabilità u l-indipendenza editorjali tal-fornitur tas-servizz tal-midja;(b) dawn ma għandhomx iħeġġu b'mod dirett ix-xiri jew il-kiri ta' prodotti jew servizzi, b'mod partikulari permezz ta' referenzi promozzjonali speċjali għal dawk il-prodotti jew servizzi;(c) ma għandhomx jagħtu prominenza żejda lill-prodott imsemmi;(d) it-telespettaturi għandhom ikunu infurmati b'mod ċar bl-eżistenza tar-reklamar moħbi. Programmi li jkun fihom għandhom ikunu identifikati b'mod ċar fil-bidu u fit-tmiem tal-programm, u meta programm ikompli wara r-reklami, sabiex tiġi evitata kull konfużjoni min-naħa tat-telespettatur.F'każi fej il-ħlas jew kunsiderazzjoni simili għat-tqegħid tal-prodott ma tkunx tħallset lill-fornitur tas-servizz tal-midja, l-Istati Membri jistgħu jagħżlu li ma jimponux ir-rekwiżiti stipulati f'(d) fuq.(4) Fi kwalunkwe każ il-programmi ma għandhom jinkludu l-ebda tqegħid ta' prodott ta':- prodotti tat-tabakk jew sigaretti jew tqegħid ta' prodott minn intrapriżi li l-attività prinċipali tagħhom hija l-manifattura jew il-bejgħ ta' sigaretti u ta' prodotti oħra tat-tabakk; jew- prodotti mediċinali jew trattamenti mediċi speċifiċi li jkunu disponibbli biss b'riċetta fl-Istat Membru li l-fornitur tas-servizz tal-midja jaqa' fil-ġurisdizzjoni tiegħu.(5) Id-dispożizzjonijiet ta' dan l-Artikolu japplikaw biss għal programmi prodotti wara tad-Direttiva]."Fir-rigward ta' kwistjonijiet ta' aċessibbiltà , il-Kummissjoni tista' taċċetta l- Emenda 135 , bil-kundizzjoni li d-diċitura tinbidel kif ġej:"Artikolu 3j(1) L-Istati Membri għandhom jieħdu miżuri xierqa biex jiżguraw li s-servizzi tal-midja awdjoviżivi taħt il-ġurisdizzjoni tagħhom isiru gradwalment aċċessibbli għal min ikollu diżabbiltà tad-dawl jew tas-smigħ.(2) Fir-rapport tagħha skond l-Artikolu 26, il-Kummissjoni trid ukoll tiddeskrivi l-progress li sar fil-kisba ta' l-għanijiet tal-paragrafu 1."Fir-rigward ta' l-introduzzjoni ta' reklamar fi spots ( Artikolu 11) , il-Kummissjoni tista' taċċetta fil-prinċipju l-Emendi 228 u 208 bil-kundizzjoni li d-diċitura tinbidel kif ġej:"Artikolu 11(1) L-Istati Membri għandhom jiżġuraw, meta riklamar jew telebejgħ jiddaħħal waqt programmi, li l-integrità tal-programmi, u filwaqt li jitiqesu pawżi naturali fil-programm u kemm idum u n-natura tiegħu, u tad-drittijiet ta' min jżomm id-dritt ma tkunx preġudikata.(2) It-trażmissjoni tal-films magħmula għat-televixin (bl-esklużjoni ta' sensieli, serials , u dokumentarji), xogħlijiet ċinematografiċi, programmi tat-tfal u programmi ta' l-aħbarijiet jistgħu jiġu interrotti mill-pubbliċità u/jew telebejgħ għal darba kull perjodu ta' 30 minuta. Programmi tat-tfal u programmi ta' l-aħbarijiet, sakemm it-tul tagħhom skond l-iskeda jkun ta' aktar minn 30 minuta, jistgħu jkunu interrotti mir-riklami u/jew mit-telebejgħ darba f'kull perjodu ta' 30 minuta. Ir-reklami u t-telebejghħ m'għandhomx jiġu inseriti f'xi xandira ta' servizz reliġjuż"Fir-rigward tat- telebejgħ il-Kummissjoni tista' taċċetta l-Emenda 229 , bil-kundizzjoni li d-diċitura tinbidel kif ġej:"Artikolu 18aIl-ħinijiet allokati għat-telebejgħ għandhom jiġu identifikati bħala tali permezz ta' mezzi ottiċi u akustiċi u jdumu minimu ta' 15-il minuta mingħajr interruzzjoniFir-rigward ta' l-awtoritajiet regolatorji il-Kummissjoni tista' taċċetta l-Emenda 147 u 149 , bil-kundizzjoni li d-diċitura tinbidel kif ġej:"Artikolu 23b"(1) L-Istati Membri għandhom jieħdu miżuri xierqa biex jistabilixxu korpi u istituzzjonijiet regolatorji nazzjonali skond il-liġi nazzjonali, li jiggarantixxu l-indipendenza tagħhom u li jassiguraw li jeżerċitaw is-setgħat tagħhom b'mod imparzjali u trasparenti.(2) L-awtoritajiet regolatorji nazzjonali għandhom jipprovdu lil xulxin u lill-Kummissjoni bl-informazzjoni neċċessarja għall-applikazzjoni tad-dispożizzjonijiet ta' din id-Direttiva. L-awtoraitajiet regolatorji nazzjonali għandhom jikkooperaw aktar mill-qrib fis-soluzzjoni tal-problemi li jqumu mill-applikazzjoni ta' din id-Direttiva."Fir-rigward tad- dispożizzjonijiet ġenerali ta' traspożizzjoni , il-Kummissjoni tista' taċċetta:l-Emenda 150 , bil-kundizzjoni li d-diċitura tinbidel kif ġej:"Artikolu 26Mhux aktar tard mill-[…], u kull tliet snin wara dan, il-Kummissjoni għandha tibgħat lill-Parlament Ewropew, lill-Kunsill u lill-Kumitat Ekonomiku u Soċjali rapport dwar l-applikazzjoni ta' din id-Direttiva kif emendata. Ir-rapport għandu jiddeskrivi l-livell ġenerali tal-konformità mad-Direttiva u sa fejn intlaħqu l-għanijiet ta' din id-Direttiva, b'mod partikolari fir-rigward ta':-  il-produzzjoni Ewropea u indipendenti (Artikoli 6, 6 u 3f)-  l-aċċessibbiltà għan-nies b'diżabbiltà (Artikolu 3 hc)Jekk meħtieġ, il-Kummissjoni għandha tagħmel aktar proposti sabiex taddattaha għall-iżviluppi fil-qasam tas-servizzi awdjoviżivi, b'mod partikolari fid-dawl ta' l-iżviluppi teknoloġiċi reċenti, il-kompetittività tas-settur u l-livelli tal-litteriżmu medjatiku fl-Istati Membri kollha.L-Emenda 151 (l-Artikolu 3 tad-Direttiva li temenda), bil-kundizzjoni li d-diċitura tinbidel kif ġej:"(1) L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa għall-konformità ma’ din id-Direttiva sa mhux iktar tard minn [Sentejn mid-dħul fis-seħħ ta’ din id-Direttiva]. Huma għandhom minnufih jikkomunikaw lill-Kummissjoni t-test ta' dawn id-dispożizzjonijiet u tabella ta' korrelazzjoni bejn dawn id-dispożizzjonijiet u din id-Direttiva. Meta l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew ikunu akkumpanjati mit-tali referenza meta jiġu ppubblikati uffiċjalment. L-Istati Membri għandhom jistabbilixxu kif trid issir din ir-riferenza.3.3. KonklużjoniSkond l-Artikolu 250(2) tat-Trattat tal-KE, il-Kummissjoni temenda l-proposta tagħha kif jidher hawn fuq.[1] Il-vot maqsum dwar l-Emenda 199, li l-Kummissjoni oriġinalment ma kinitx laqgħetha, fisser li waqgħet l-Emenda 215, iżda minkejja dan wassal għall-adozzjoni ta' Emenda li hija identika għall-Emenda 215 li l-Kummissjoni kienet aċċettat.[2] Aċċettati fil-prinċipju biss għaliex in-numerar oriġinali ma kienx korrett[3] Ir-referenza għall-Karta ġiet proposta mill-PE fil-parti operattiva u għalhekk aċċettata biss fil-prinċipju.